Konstantinos Kavafis

Konstantinos Kavafis, ankaŭ konata kiel Konstantinos Petrou Kavafis (naskiĝis 29-a de aprilo 1863, mortis 29-a de aprilo 1933) estis greklingva poeto de Egiptio.

Kavafis naskiĝis en Aleksandrio, Egiptio, kie komence de la dudeka jarcento loĝadis ankoraŭ multege da grekoj. Lia patro estis riĉa komercisto pri importo kaj eksporto. Kiam la patro mortis en 1870, Kavafis kaj sia familio devis transloĝiĝi al Liverpool, Anglio. Li retranslokiĝis al Egiptio en 1882. Pro perfortoj tie en 1885 la familio devis denove translokiĝi, ĉi-foje al Istanbulo. En 1885 Kavafis revenis al Aleksandrio, kie li loĝis dum la restantaj jaroj de sia vivo. Tie li unue laboris kiel ĵurnalisto, poste kiel ŝtatoficisto de la egipta registaro. Li samtempe kreis poezian verkaron de tre propraj stilo kaj temoj.

El liaj verkoj
REĜO DEMETRIO

Post kiam la Makedonanoj forlasis lin, evidentigante, ke ili preferis Pirrhuson, reĝo Demetrio ( li estis altanima! ) tute ne kondutis, kiel oni tiam diris, kiel reĝo. Li iris demeti siajn orajn vestaĵojn, li ĵetis for siajn ŝuojn elpurpurkoloritajn ; li surmetis tre simplan vestaron, kaj fuĝis. Tiel farinte kiel aktoro, kiu fininte la prezentadon ŝanĝas la kostumon, kaj foriras.

 Eksteraj ligiloj 
Poemoj de Kavafis (angle'')

 rete legeblaj en Esperanto 
Tradukoj de Renato Korseti
Depost la naŭa vespere
La trojanoj
Reĝo Demetrio
Ambasadoroj el Aleksandrio
La urbo

kaj far Gerrit Berveling:
Duonhoro 
La prokrasto de Nerono 
Venos la barbaroj

Kategorio:GLAT-verkistoj
Kategorio:Egiptaj poetoj
Kategorio:Greklingvaj verkistoj